
Ministru kabineta rīkojums Nr. 458
Rīgā 2023. gada 14. jūlijā (prot. Nr. 36 89. §)
Par konceptuālo ziņojumu "Par valsts naftas produktu drošības rezervju pārvaldību"
· 1. Atbalstīt konceptuālajā ziņojumā "Par valsts naftas produktu  drošības rezervju pārvaldību" ietverto risinājumu, paredzot jaunu pārvaldības modeli ar sabiedrību ar ierobežotu atbildību "Publisko aktīvu pārvaldītājs Possessor" (turpmāk – sabiedrība Possessor) kā turpmāko drošības rezervju pārvaldītāju (turpmāk – jaunais pārvaldības modelis) ar šādiem pamatnosacījumiem:
· 1.1. sabiedrībai Possessor no 2024. gada 1. janvāra pārņemt no Būvniecības valsts kontroles biroja Centrālās krājumu uzturēšanas struktūras uzdevumus, nodrošinot, ka:
· 1.1.1. ar 2024. gadu un katru nākamo gadu 20 % no naftas produktu drošības rezervēm tiek iegādāti valsts īpašumā;
· 1.1.2. naftas produktu drošības rezerves 2029. gadā ir 100 % valsts īpašumā;
· 1.2. drošības rezervju pārvaldības modeļa pāreju, krājumu iegādi un uzturēšanu plānot ārpus valsts pamatbudžeta, ieņēmumus gūstot no publiskā pakalpojuma maksas par drošības rezervēm, reizi gadā pārrēķinot komersantu maksājamo pakalpojuma maksu.
· 2. Noteikt Ekonomikas ministriju par atbildīgo institūciju jaunā pārvaldības modeļa ieviešanā.
· 3. Būvniecības valsts kontroles birojam un sabiedrībai Possessor sniegt nepieciešamo atbalstu Ekonomikas ministrijai jaunā pārvaldības modeļa ieviešanā.
· 4. Ekonomikas ministrijai līdz 2023. gada 30. novembrim sagatavot un ekonomikas ministram noteiktā kārtībā iesniegt izskatīšanai Ministru kabinetā nepieciešamos normatīvo aktu grozījumus jaunā pārvaldības modeļa ieviešanai.

